ดันพัทยาเป็นเมืองแห่งภาพยนตร์ - พัทยาเดลินิวส์
05 สิงหาคม 2554 :: 19:08:09 pm 71252
ดันพัทยาเป็นเมืองแห่งภาพยนตร์
สำนักงานศิลปวัฒนธรรมร่วมสมัย กระทรวงวัฒนธรรมร่วมลงนามผลักดันเมืองพัทยาในเป็นเมืองแห่งภาพยนตร์ สมาชิก UNESCO นายกเชื่อช่วยกระตุ้นเศรษฐด้านการท่องเที่ยวของเมืองพัทยาได้อย่างแน่นอน
พัทยา-วานนี้ (4 ส.ค. 54) ที่ศาลาว่าการเมืองพัทยา นายอิทธิพล คุณปลื้ม นายกเมืองพัทยา พร้อมด้วยนางปริศนา พงษ์ทัดศิริกุล ผู้อำนวยการสำนักงานศิลปวัฒนธรรมร่วมสมัย กระทรวงวัฒนธรรม ร่วมกันลงนามบันทึกข้อตกลงความร่วมมือโครงการส่งเสริมผลักดันให้เมืองที่มีศักยภาพเป็นสมาชิกเครือข่ายเมืองวัฒนธรรมสร้างสรรค์ของ UNESCO (พัทยาเมืองแห่งภาพยนตร์)โดยมี นายวัฒนา จัทรวรานนท์ รองนายกเมืองพัทยา นายสุรศักดิ์ สรรพิทักษ์เสรี และนาศิริศักดิ์ คชพัชรินทร์ 2 ผู้เชียวชาญด้านภาพยนต์ หน่วยงานสำนักงานศิลปวัฒนธรรมร่วมสมัย กระทรวงวัฒนธรรม และสมาชิกสภาเมืองพัทยาเข้าร่วมในพิธีเป็นจำนวนมาก
ด้านนางปริศนา พงษ์ทัดศิริกุล ผู้อำนวยการสำนักงานศิลปวัฒนธรรมร่วมสมัย กระทรวงวัฒนธรรม เปิดเผยว่า การที่ผลักดันเมืองพัทยาเป็นเมืองแห่งภาพยนตร์ เนื่องจากเมืองพัทยามีสถานที่ตั้งไม่ไกลจากกรุงเทพฯ มีเส้นทางคมนาคมที่สะดวก มีภูมิประเทศที่สวยงามเป็นศูนย์กลางทางเศรษฐกิจของภาคตะวันออก มีจุดบริการทางการท่องเที่ยวที่มีมาตรฐาน สวยงามและเพียงพอ มีการจัดกิจกรรมเกี่ยวกับการบันเทิงอย่างสม่ำเสมอ และมีการใช้เมืองพัทยาเป็นสถานที่ถ่ายทำภาพยนต์จากต่างประเทศเป็นจำนวนมาก
โดยโครงการดังกล่าวมีเป้าหมายเพื่อสร้างเมืองพัทยาให้เป็นเมืองที่มีศูนย์กลางการสร้างภาพยนตร์ของประเทศและของภูมิภาคเอเชีย เพื่อเป็นช่องทางในการแลกเปลี่ยนและเผยแพร่วัฒนธรรมทั้งในและต่างประเทศ และยังเป็นการต่อยอดด้านเศรษฐกิจอย่างสร้างสรรค์ เพื่อดึงดูดผู้คนในวงการอุตสาหกรรมภาพยนต์เข้ามาร่วมลงทุ่น ถ่ายทำภาพยนต์ในประเทศไทย พร้อมกันนั้นยังส่งผลดีต่ออุตสาหกรรมการท่องเที่ยวโดยจะทำให้เกิดนักท่องเที่ยวกลุ่มใหม่ๆเดินทางเข้ามาท่องเที่ยวเพิ่มมากขึ้น
สำหรับโครงการส่งเสริมผลักดันให้เมืองที่มีศักยภาพเป็นสมาชิกเครื่องข่ายเมืองวัฒนธรรมสร้างสรรค์ UNESCO มีวัตถุประสงค์เพื่อส่งเสริมความคิดสร้างสรรค์และกระบวนการทำงานที่นำไปสู่การต่อยอดมรดกทางศิลปวัฒนธรรมในหลากหลายสาขา เพื่อสร้างชุมชนความคิดสร้างสรรค์ให้มีความหลากหลายมั่นคงและเพื่อเป็นเวทีความร่วมมือทางศิลปวัฒนธรรมและการพัฒนาในระดับชาติและนานาชาติ ปัจจุบันมีเมืองเป็นสมาชิก จำนวน 27 เมือง โดยแบ่งตามความหลากหลายทางศิลปวัฒนธรรม 7 สาขา คือ เมืองแห่งวรรณคดี เมืองแห่งภาพยนตร์ เมืองแห่งดนตรี เมืองแห่งศิลปหัตถกรรมพื้นบ้าน เมืองแห่งการออกแบบ เมืองแห่งสื่อศิลปะ และเมืองแห่งอาหาร โดยเมืองที่ได้รับการประกาศให้เป็นเมืองที่มีศักยภาพเป็นสมาชิกเครือข่ายเมืองวัฒนธรรมสร้างสรรค์ของ UNESCO ในด้านเมืองแห่งภาพยนตร์ คือเมือง Bradford ประเทศอังกฤษ และเมือง Sydney ประเทศออเตรเลีย และในอนาคตเมืองพัทยาจะเป็นหนึ่งในเมืองแห่งภาพยนตร์
พัทยาเตรียมจัดประชันลูกคอ “พิชิตฝัน ประชันดาว” ปีที่6
ปิดฉาก Yamaha Pattaya Young Talent 2010
ประกวด “หนูน้อยไชนีสเกิร์ล 2011″
Pattaya Young Talent 2011 รอบชิง
เตรียมจัดการแสดงคอนเสิร์ตเพลงคลาสสิค Mozart and Vivaldi
Reporter : จิรวัฒน์ Photo : จิรวัฒน์ Category : ข่าวบันเทิง